De quin tema parla aquest text?
Un portal espaciotemporal, porta estel·lar o portal multidimensional (en anglès: space-time portal) és un concepte que té el seu origen en la literatura fictícia tot i que també s'ha estès en el cinema i en la ciència. Aquest concepte és sovint usat en les novel·les i pel·lícules de ciència-ficció, també en teories de l'Univers o en àmbits d'astronomia, astrobiologia o física quàntica. Un portal espaciotemporal consisteix en un portal —no sempre amb una estructura visible— que consta d'una obertura en l'espai-temps i que sovint permet viatjar a espais i temps diferents a l'instant i el lloc en els quals s'ha accedit al portal. En el cinema i la literatura també, les anomenades màquines del temps obririen un portal d'aquests per tal de poder realitzar un viatge en el temps, malgrat viatjar en el temps, aquestes màquines normalment només obririen portals temporals, ja que se suposa que viatgen al mateix lloc. També hi ha portals unidimensionals en l'espai, aquests portals el que farien seria tan sols un trasllat espacial (anar del punt X a un punt Y; on X i Y no són iguals) mantenint el mateix temps que l'inicial abans d'entrar al portal.
Els avenços de la ciència en l'actualitat permeteren que la NASA descobrís l'existència d'uns tipus de portals com aquests que s'usen en la ciència-ficció, als quals anomenà punts-X (X-points) o regions de difusió d'electrons (electron diffusion regions), i que són —segons el físic de la Universitat d'Iowa Jack Scudder— «llocs on el camp magnètic de la Terra es connecta al camp magnètic del Sol, creant un camí ininterromput que va des del nostre propi planeta a l'atmosfera del sol a 93 milions de milles de distància».
El text tracta sobre ciència i tecnologia.